Държавен вестник, бр. 59, 2015 г., стр. 101

БРОЙ  59	
Д Ъ Р Ж А В Е Н  В Е С Т Н И К 	
СТР.  101  
ДОПЪЛНИТЕЛНА РАЗПОРЕДБА
§ 1. По смисъла на тези правила:
1. Балансираща сметка е сметка, в която 
ежедневно се регистрират дневните дисбаланси 
за газовия месец. 
2. Балансиращ ползвател е ползвател на 
газопреносната мрежа, на който за определен 
пункт на предаване или приемане на природен 
газ се разпределя разликата между сумата 
от заявените количества и реално премина­
лото количество, при условие че останалите 
ползватели на пункта получават разпределено 
количество, равно на заявеното. 
3. Балансьор е операторът на съответната 
газопреносна мрежа.
4. Виртуална търговска точка е нефизическа 
точка, чрез която ползвателите на мрежата 
могат да прехвърлят помежду си собствеността 
на природния газ.
5. Входна точка е физическа точка от газо­
преносната мрежа, състояща се от един или 
няколко пункта за приемане на природен газ.
6. Газов ден е период от време, започващ в 
8,00 ч. сутринта местно време на съответния 
ден и завършващ в 8,00 ч. сутринта местно 
време на следващия ден.
7. Газова седмица е период от време, за­
почващ в 8,00 ч. сутринта местно време в 
понеделник от дадена седмица и завършващ 
в 8,00 ч. сутринта местно време в понеделник 
на следващата седмица. 
8. Газов месец е период от време, започващ 
в 8,00 ч. сутринта местно време на първия 
ден от даден календарен месец и завършващ 
в 8,00 ч. сутринта местно време на първия 
ден от следващия календарен месец.
9. Газово тримесечие е период от време, 
започващ в 8,00 ч. сутринта местно време на 
първия ден на месец януари, април, юли и 
октомври и завършващ в 8,00 ч. сутринта на 
първия ден на всеки последващ април, юли, 
октомври и януари съответно.
10. Газова година е период от време, за­
почващ в 8,00 ч. сутринта местно време на 
1 януари от дадена календарна година и за­
вършващ в 8,00 ч. сутринта местно време на 
1 януари на следващата календарна година.
11. Доставчик е физическо или юридическо 
лице, което доставя природен газ на клиенти, 
присъединени към газопреносна или газо­
разпределителна мрежа.
12. Доставящи предприятия са добивни 
предприятия, предприятия за втечнен при­
роден газ, предприятия за компресиран при­
роден газ и предприятия за производство на 
газ от възобновяеми източници, които имат 
възможност да доставят газ на входни точки 
на газопреносните и газоразпределителните 
мрежи.
13. Зона за балансиране е входно-изходна 
система, по отношение на която важи специ­
ален режим за балансиране и която може да 
включва газоразпределителни системи или 
част от тях.
14. Изходна точка е физическа точка от га­
зопреносната мрежа, състояща се от един или 
няколко пункта за предаване на природен газ.
15. Пазар на природен газ за балансиране 
е търговия с природен газ с цел уреждане на 
индивидуалните дисбаланси на ползвателите 
за определен период. 
16. Ползвател на мрежата е физическо или 
юридическо лице, което има сключен договор 
за пренос по газопреносна мрежа и договор 
за покупка и продажба на природен газ за 
балансиране.
17. Природен газ за балансиране е при­
родният газ, необходим за компенсиране на 
разликата между общите количества природен 
газ, постъпили на входовете на газопренос­
ната мрежа, и общите количества природен 
газ, изтеглени на изходите на газопреносната 
мрежа.
18. Пункт за приемане на природен газ е 
физическа точка от газопреносната мрежа, 
съоръжена със средства за търговско измер­
ване, където се извършва измерването на 
качеството, налягането и количеството на 
природния газ, предназначен за пренос, и се 
извършва неговото предаване от ползвателя 
на мрежата на преносния оператор.
19. Пункт за предаване на природен газ е 
физическа точка от газопреносната мрежа, 
съоръжена със средства за търговско измер­
ване, където се извършва измерването на 
количеството, качеството и налягането на 
пренесения природен газ и неговото преда­
ване от преносния оператор на ползвателя 
на мрежата.
20. Сетълмент е определянето и финансо­
вото уреждане на индивидуалния дисбаланс 
между количествата природен газ, постъпили 
на входните точки на мрежата, и количествата 
природен газ, изтеглени на изходните точки 
за всеки конкретен ползвател на мрежата, за 
определен период от време. 
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. Тези правила са приети на основание 
чл. 21, ал. 1, т. 9 във връзка с чл. 173, ал. 1 
от Закона за енергетиката от Комисията за 
енергийно и водно регулиране с решение по 
протокол № 137 от 7.07.2015 г. по т. 1 и от­
менят Правилата за търговия с природен газ, 
приети от Държавната комисия за енергийно 
и водно регулиране с решение по протокол 
№ 106 от 14.05.2007 г. по т. 4.
§ 3. Правилата за търговия с природен газ 
влизат в сила от деня на обнародването им в 
„Държавен вестник“.
Председател: 
Иван Иванов
5083